Ben Griffin (soldat)

Benjamin Griffin (født 1977 i London) er en tidligere britisk kommandosoldat som gjorde seg bemerket ved å nekte å utføre flere oppdrag i Irak og å gå offentlig ut mot krigføringen i landet i 2006. Griffin var tilknyttet spesialstyrken SAS.

Griffin var vervet soldat i de britiske spesialstyrkene Special Air Service. Avdelingen han tilhørte, hadde jobbet tre måneder i Irak da han nektet ytterligere tjeneste i landet, i protest mot det han mente var ulovlig krigføring. «SAS soldier leaves army over 'illegal' Iraq war», The Scotsman 13. mars 2006 Hans avdeling hadde da tjenestegjort sammen med den amerikanske Delta-styrken, som ifølge Griffin særlig sto for ulovligheter.«SAS soldier quits Army in disgust at 'illegal' American tactics in Iraq», The Telegraph 12. mars 2006«'I didn't join the British Army to conduct American foreign policy'», The Telegraph 12. mars 2006 Ordrenekten førte ikke til at han ble stilt for krigsrett. Den offentlige protesten mot krigen førte til at han ble sitert i britiske og utenlandske medier, herunder norske.«Britisk elitesoldat taler ved antikrigsprotest», NTB, 17. mars 2006 

I 2008 ble han beordret ved dom i det britiske rettssystemet til ikke å publisere, eller tale i offentlighet om, informasjon han hadde tilegnet seg i tjenestetiden hos Special Air Service.«Ben Griffin: Former SAS, Banned Speech to Anti-War Rally» , News You Won't Find On CNN 25. februar 2008«Court gags ex-SAS man who made torture claims», The Guardian 29. februar 2008 Han har vært intervjuet av TV-kanalen BBC i forbindelse med en antatt økning i desertering og ureglementert fravær blant britiske soldater.«At least 1,000 UK soldiers desert», BBC News 28. mai 2006 

Ifølge avisen The Scotsman er Griffin den første Special Air Service-soldaten som har nektet å delta i strid og som deretter er blitt avskjediget fra sin stilling i den britiske hæren, på grunn av moralsk overbevisning. I sluttattesten fra hæren ble han beskrevet som et «balansert, ærlig, lojal og målrettet individ som har karakterstyrken til å ha sine meningers mot». 

 Referanser 

Kategori:Soldater i British Army
Kategori:Personer fra London
Kategori:Fødselsdato ikke oppgitt
Kategori:Fødsler i 1977